text: Fanø henter kommunaldirektør i Fredericia
  29 august 2014 kl. 06.09
  Den 57-årige Vibeke Kinch, der er kulturdirektør i Fredericia Kommune, bliver ny kommunaldirektør på Fanø.
  Det besluttede byrådet på Fanø torsdag.
  Der var 23 ansøgere til stillingen som ny kommunaldirektør på Fanø. Vibeke Kinch kommer fra en stilling som direktør for børn og kultur i Fredericia kommune. Her har hun også i en periode været konstitueret som kommunaldirektør. Hun er oprindelig uddannet lærer fra Ribe Statsseminarium men har efterfølgende taget en Mastergrad i offentlig ledelse.
  Vibeke Kinch kender allerede Fanø godt, da hun siden 2008 haft sommerhus på Fanø og hendes forældre flyttede til Fanø i 1979.
  - Jeg glæder mig rigtig meget til sammen med politikere, medarbejdere og borgere på Fanø at fortsætte den gode udvikling kommunen er inde i.
  Fanø kommune er en kommune med et meget stort potentiale, som jeg vil gøre mit til at udnytte optimalt, siger Vibeke Kinch.
  